OŠ „Dr. Stjepan Ilijašević“ Oriovac

Frankopanska 97

Oriovac

**PRAVILNIK O SIGURNOJ I ODGOVORNOJ UPOTREBI INFORMACIJSKO-KOMUNIKACIJSKE TEHNOLOGIJE OSNOVNE ŠKOLE „DR. STJEPAN ILIJAŠEVIĆ“ ORIOVAC**

Oriovac, ožujak 2018.

Na temelju članka 118. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11 i 86/12, 126/12, 94/13, 152/ 14 i 7/17) i članka 25. stavka 2. Statuta Osnovne škole „Dr. Stjepan Ilijašević“ Oriovac, Školski odbor na svojoj 12. sjednici održanoj dana 6. ožujka 2018. godine donosi

**PRAVILNIK O SIGURNOJ I ODGOVORNOJ UPOTREBI INFORMACIJSKO-KOMUNIKACIJSKE TEHNOLOGIJE OŠ „DR. STJEPAN ILIJAŠEVIĆ“ ORIOVAC**

# Uvod

Svrha pravilnika je jasno i nedvosmisleno određivanja načina prihvatljivog i dopuštenog korištenja IKT resursa škole.

Pravilnik vrijedi za sve korisnike IKT infrastrukture škole (za učenike, učitelje, stručne suradnike, ravnatelja, administrativno osoblje i vanjske suradnike). U školi postoji i infrastruktura CARNetove mreže.

Ucenici se moraju pridržavati uputa koje im mogu dati nastavnici, a kojima je cilj unapređenje sigurnosti školske informatičke opreme i mreže.

Svi školski djelatnici moraju se pridržavati uputa koje im može dati školski administrator sustava ili neka druga ovlaštena osoba radi unapređenja sigurnosti školske informatičke opreme i mreže.

# Osnovne sigurnosne odredbe

Korisnici opreme su učitelji, učenici, stručni suradnici, ravnatelj, administrativno osoblje škole i vanjski suradnici. Sva oprema iz projekta e-škole i postojeća IKT oprema škole uvedene u inventurnu listu škole.

Školska oprema se treba čuvati i koristiti pažljivo.

Tuđi osobni podaci se mogu koristiti isključivo uz prethodno odobrenje.

Sva školska računala zaštićena su antivirusnim programima te administratorskim lozinkama u svrhu zaštite podataka i sigurnosti prilikom mrežnog korištenja. Škola koristi free (besplatne) verzije antivirusnih programa koje se redovito ažuriraju i nadograđuju, osim tajništva i računovodstva koji koriste Note 32.

Zaposlenici su dužni za službenu komunikaciju koristiti službenu e-mail adresu ([ime.prezime@skole.hr](mailto:ime.prezime@skole.hr)), posebice u službenoj komunikaciji s nadležnim tijelima i drugim institucijama iz sustava znanosti i obrazovanja.

Nastavnicima i drugim djelatnicima škole strogo je zabranjeno davati učenicima i drugim korisnicima vlastite zaporke i digitalne identitete. To se odnosi na pristup školskim računalima, e-Matici, e-Dnevniku, računovodstvenim programima, knjižničarskim programima i ostalim informacijskim sustavima ili mrežnim aplikacijama koje sadrže osobne podatke djelatnika i/ili učenika.

Svaki djelatnik škole mora pojedinačno potpisati izjavu o tajnosti podataka te se mora pridržavati etičkih načela pri korištenju IKT-a.

U slučaju nepridržavanja ovih pravila primjenjuje se Pravilnik o radu čl. 92., čl. 93., čl. 94., čl. 95., čl. 96., čl. 97. i čl. 99.

Ozbiljniji incidenti prijavljuju se CARNetovom CERT-u, preko obrasca na mrežnoj stranici  [www.cert.h](http://www.cert.hr/)r“

# Školska IKT oprema i održavanje

Glavni komunikacijski ormar je spojen optičkim kabelom na WLAN. U glavnom komunikacijskom ormaru se nalazi Router i Switch, iz glavnog komunikacijskog ormara spojena je postojeća (stara) LAN mreža – žičanom vezom (pomoćni komunikacijski ormar) koja povezuje računala u učionici informatike i računovodstvo, tajništvo, stručna služba. Na glavni komunikacijski ormar spojeni su Access point uređaji koji omogućuju bežični pristup Internetu na cijeloj školi. Kroz Meraki sustav nadzor bežične mreže ima e-škole tehničar.

U školi koristimo stolna računala i prijenosna računala, projektore koja se koristila prije ulaska u projekt e-škole. Od ulaska u projekt koriste se tableti (učitelji i učenici), hibridna računala, interaktivni ekrani, laptopi. Za održavanje opreme iz projekta je zadužen e- škole tehničar, a za ostala računala škola nema ugovor o održavanju, ali se po potrebi pozove vanjske izvođače da odrade potrebno održavanje. Zbrinjavanje otpada se radi na ekološki prihvatljiv način.

Računalna mreža je žična LAN u učionici informatike, administrativno osoblje i stručna služba, a ostali korisnici koriste bežičnu mrežu koja je dostupna u cijeloj školi.

Na računalima se koristi operativni sustav Windows 7 i 10. Aplikativni softver je Microsoft Office, Metel i Labis. Ažuriranje se radi redovito kroz update servis kroz operativni sustav. Računala se mogu priključiti na lokalnu mrežu LAN (žičanu) u dijelovima škole gdje postoji izgrađena žična mrežna infrastruktura, a ostala se mogu spojiti preko Wi-Fi u bežičnu mrežu koristeći AAI@Edu.hr korisničke podatke za pristup mreži. Alati za zaštitu su: Antivirusni program Node32 u računovodstvu i tajništvu, ostala računala koriste Windows Defender koji je ugrađen u operativni sustav Windows.

Nadzor licenciranja ne postoji, ali u školi koristimo Programski paket Microsoft Office i Operativni sustav Windows za koje dobivamo licence ugovorene od strane Ministarstva znanosti i obrazovanja. Administartor resursa je učitelj informatike koji instalira računalne programe za potrebe nastave u učionici informatike. Učenici ne smiju instalirati programe. Učitelj informatike je administrator resursa.

U slučaju nepridržavanja ovih pravila primjenjuje se Pravilnik o radu čl. 92., čl. 93., čl. 94., čl. 95., čl. 96., čl. 97. i čl. 99.

# Reguliranje pristupa IKT opremi

Korisnici žične i bežične mreže su prvenstveno učitelji, učenici, osoblje škole i vanjski suradnici. Korisnici pristup bežičnoj mreži ostvaruju pomoću svog AAI@Edu.hr identiteta prema uvjetima I sigurnosnim uslovima eduroam sustava. Za administraciju mrežne infrastrukture škole ovlašten je NITKO NEMA U ZADUŽENJU, osim infrastrukture koja je uvedena kroz projekt E-škole i za čije je održavanje ovlašten CARNet.

Lokalna računala zaštićena su zaporkama za administratorski pristup, antivirusnim softverom, te se redovno ažuriraju. Na računalima koja koriste učenici korisnik bez administratorske lozinke nema mogućnost instalacije softvera. Instalaciju softvera nadzire i odobrava nastavnik prema kriterijima ovog Pravilnika.

Nastavnici se za rad koriste računalima koja su im dodijeljena u sklopu programa E-škole (tableti, laptopi i hibridna računala), računalima u zbornicama, te računalima u informatičkim učionicama. Učenici smiju koristiti samo računala u informatičkim učionicama, izuzev nastavničkog računala, i to pod nadzorom nastavnika.

Učenicima je dozvoljeno koristiti tablete, pametne ekrane i laptope za vrijeme nastave, pod nadzorom učitelja. Pod istim uvjetima učenici pretražuju internet i društvene mreže.

Ne postoje posebni propisi za korištenje opreme u informatičkoj učionici, nije propisana posebna odgovornost , voditelj informatičke učionice nije imenovan odnosno nitko nije zadužen kao voditelj. Interaktivne učionice su STEM učionice. Odgovornost učitelja je pripremiti opremu za korištenje, pregledati nakon korištenja i pospremiti u ormar za punjenje (tablete i tipkovnice). Sve eventualne prijave uputiti Tatjani Hajnal, administratoru. Onaj tko koristi opremu utvrđuje možebitnu štetu.

Korisnicima se u svrhu veće sigurnosti preporuča odabir snažnih korisničkih zaporki te redovita promjena zaporki. Pristup internetskim sadržajima iz školske mreže je ograničen sukladno odluci Ministarstva znanosti i obrazovanja kojom su sve osnovne i srednje škole spojene na CARNet mrežu automatski uključene i u sustav filtriranja nepoćudnih sadržaja.

Od učenika se očkuje da prihvate filtriranje određenih sadržaja kao sigurnosnu mjeru te ga ne smiju pokušati zaobići jer je ono postavljeno radi njihove sigurnosti, ali i sigurnosti svih drugih učenika. Potrebno je zabraniti zaobilaženje bilo kojih sigurnosnih postavki računalne opreme.

Nadzor mrežnog prometa obavlja Carnet u okviru prethodno spomenute odluke MZO-a o filtriranju nepoćudnih sadržaja.

# Sigurnost korisnika

Potrebna je stalna edukacija učenika i cijelog školskog kolektiva da bi se držao korak s trendovima u korištenju IKT-a, kao i s nadolazećim prijetnjama računalnoj sigurnosti.

Učenici i učitelji prijavljuju se putem Elektroničkog identiteta u sustavu [AAI@Edu.hr](mailto:AAI@Edu.hr) , a nakon upotrebe su se dužni odjaviti iz istoga. Krajnji korisnici su se dužni prijaviti i nakon završetka odjaviti iz svih računala i servisa koje koriste u okviru školske mreže. Korisnici se na računala i servise prijavljuju vlastitim ili grupnim računima, vjerodajnicama i zaporkama, ovisno o tipu pristupa, računalu ili servisu na koji se prijavljuju.

Učenicima se izričito zabranjuje preuzimanja datoteka na lokalno računalo i moguće pokretanje izvršnih datoteka bez dozvole učitelja.

Svi učenici škole dobivaju Elektronički identitet u sustavu [AAI@Edu.hr](mailto:AAI@Edu.hr) na početku prvog razreda ili promjenom škole. Izdaje ih Tatjana Hajnal, administrator i daje učenicima.

Prava učenika prestaju završetkom pohađanja naše škole.

Djelatnici dobivaju korisničke račune potpisivanjem ugovora o radu.

# Prihvatljivo i odgovorno korištenje informacijsko-komunikacijske tehnologije

*Ovaj odjeljak je strukturiran uzevši u obzir preporuke EACEA/Eurydice mreže koja analizira i pruža informacije o europskim obrazovnim sustavima (uključivši i integraciju IKT-a), a usmjerena je na strukturu i organizaciju obrazovanja u trideset i osam (38) zemalja Europe.*

## Ponašanje na internetu

U sklopu ovog dokumenta škola je definirala postojanje općeprihvaćenog skupa pravila ponašanja na internetu – 'Netiquette' te načine upoznavanja svih korisnika s tim pravilima, koja će biti izvješena u informatičkim učionicama, holu škole i web stranici škole. Svaki pojedinac je odgovoran za svoje ponašanje u virtualnom svijetu te se prema drugim korisnicima mora ponašati pristojno, ne vrijeđati ih niti objavljivati neprimjerene sadržaje.

Važno je sigurno korištenje interneta. Učenike se poučava da ne otkrivaju osobne podatke, uključujući svoju adresu, ime škole, telefonske brojeve i slično na satu Infomatike, Satu razrednika, organiziranjem Dana sigurnijeg interneta, kroz Građanski odgoj i obrazovanje, radionicama bez nadzora učitelja.

Uz Pravila lijepog ponašanja na internetu postavljena su i Pravila sigurnog ponašanja, koja uključuju sljedeće naputke:

* Osobne informacije na internetu se nikad ne smiju odavati.
* Zaporka je tajna i nikad se ne smije nikome reći.
* Ne odgovarajte na zlonamjerne ili prijeteće poruke!
* Treba pomoći prijateljima koji su zlostavljani preko interneta tako da se to ne prikriva i da se odmah obavijeste odrasli.
* Provjeriti je li Facebook profil skriven za osobe koji nam nisu ‘prijatelji’. Treba biti kritičan prema ljudima koji se primaju za ‘prijatelje’.
* Potrebno je biti oprezan s izborom fotografija koje se objavljuju na Facebooku.
* Treba provjeriti postoji li neka mrežna stranica o nama te koje informacije sadrži (treba upisati svoje ime i prezime u Google).
* Prijaviti svako kršenje ovih pravila

## Autorsko pravo

*Autorska prava na online dokumentima najčešće se definiraju s tzv. Creative Commons (CC) licencama (vidite: https://creativecommons.org/licenses/?lang=hr). Creative Commons licence jesu skup autorsko-pravnih licenci pravovaljanih u čitavom svijetu. Svaka od licenci pomaže autorima da zadrže svoja autorska prava, a drugima dopuste da umnožavaju, distribuiraju i na neke druge načine koriste njihova djela, barem u nekomercijalne svrhe. Svaka Creative Commons licenca osigurava davateljima licence i da ih se prizna i označi kao autore djela.*

Korisnici se potiču da potpisuju materijale koje su sami izradili koristeći neku licencu poput one navedene u prethodnom odjeljku, ali i da poštuju tuđe radove. Nipošto se ne smiju tuđi radovi predstavljati kao svoji, preuzimati zasluge za tuđe radove, niti nedopušteno preuzimati tuđe radove s interneta. Korištenje tuđih materijala s interneta mora biti citirano, obavezno navodeći autora korištenih materijala te izvor informacije (poveznica i datum preuzimanja).

Pri korištenju IKT opreme računalni programi su također zaštićeni zakonom kao jezična djela. Najčešće su zaštićeni samo izvorni programi, no ne i ideje na kojima se oni zasnivaju. U to su uključeni naravno i mrežni programi, odnosno aplikacije. Sav licencirani softver zaštićen je zakonom kao autorsko djelo.

Kod mrežnog mjesta je moguće posebno zaštititi samo objavljeni sadržaj, a moguće je zaštititi i elemente koji se odnose na samo mrežno mjesto i djelo su dizajnera i/ili tvrtke/osobe koja je izradila samo mrežno mjesto.

## Dijeljenje datoteka

*Nelegalno dijeljenje datoteke jeste kopiranje ili preuzimanje svakog autorski zaštićenog materijala poput e-knjige, glazbe ili pak videosadržaja.*

Nelegalno dijeljenje datoteka je izričito zabranjeno.

U svrhu sprečavanja nelegalnog dijeljenja datoteka, škola poduzima navedene korake:

**Dodatne preporuke:**

1. Učenike i nastavnike treba podučiti o autorskom pravu i intelektualnom vlasništvu.
2. Učenike i nastavnike potrebno je podučiti i usmjeriti na korištenje licenci za zaštitu autorskog prava i intelektualnog vlasništva. Mogu se koristiti materijali s <https://creativecommons.org/licenses/?lang=hr>
3. Učenike i nastavnike treba podučiti o načinima nelegalnog dijeljenja datoteka i servisima koji to omogućuju poput *Torrent* servisa, mrežnog mjesta koja zahtijevaju registraciju i plaćanje vrlo niske članarine za neograničeno preuzimanje digitalnog sadržaja i sl.
4. Učenike i nastavnike treba informirati o mogućim posljedicama nelegalnog korištenja, dijeljenja i umnažanja autorski zaštićenih materijala.

## Internetsko nasilje

*Internetsko nasilje ('cyberbullying') je namjerno i opetovano nanošenje štete korištenjem računala, mobitela i drugih elektroničkih uređaja.*

Postoje različiti oblici internetskog zlostavljanja (Internetskim zlostavljanjem smatra se svaki oblik korištenja IKT tehnike i tehnologije kojim se nanosi šteta pojedincu ili općem dobru.):

* nastavljanja slanja e-pošte usprkos tome što netko više ne želi komunicirati s pošiljateljem
* otkrivanje osobnih podataka žrtve na mrežnim stranicama ili forumima
* lažno predstavljanje žrtve na internetu
* slanje prijetećih poruka žrtvi koristeći različite internetske servise (poput Facebooka, Skypea, e-maila i drugih servisa za komunikaciju)
* postavljanje internetske ankete o žrtvi
* slanje virusa na e-mail ili mobitel
* slanje uznemirujućih fotografija putem e-maila, mms-a ili drugih komunikacijskih alata.

Svi oblici nasilničkog ponašanja su izričito zabranjeni i disciplinski će odgovarati svi oni za koje se utvrdi da provode takve aktivnosti.

U slučaju oblika uznemiravanja koja nisu prouzročila veliku štetu učenika će se uputiti u neprihvatljivost i neprimjerenost takvog ponašanja, a u slučaju opetovanog, istom će biti izrečena pedagoška mjera.

**Dodatne preporuke u svrhu borbe protiv internetskog nasilja:**

1. Potrebno je podučiti učenike i nastavnike o mogućim oblicima internetskog nasilja.
2. Učenike i nastavnike treba podučiti o tome kako prepoznati internetsko nasilje.
3. Jasno je potrebno istaknuti prihvatljiva pravila ponašanja te učenike i nastavnike podučiti kroz predmete koji koriste tehnologiju.
4. Treba izraditi strategiju odgovora na internetsko nasilje, i to na blaži i teži oblik.
5. Potrebno je razviti nultu stopu tolerancije na internetsko nasilje.
6. Poželjno je objaviti natječaj za najbolji videouradak, likovni ili literarni uradak na temu internetskog nasilja da bi se potaknula svijest o temi među učenicima.

## 

## Korištenje mobilnih telefona

Korištenje mobilnih telefona je regulirano Kućnim redom škole.

Ovaj Pravilnik stupa na snagu danom donošenja.

Klasa: 003-06/18-01/05

Urbroj: 2178/10-01/09-18-4

Oriovac, 6. ožujka 2018. godine

PREDSJEDNICA ŠKOLSKOG ODBORA:

Ivana Dujić, dipl.kateheta